Diari Oficial de la Generalitat Valenciana


Sumari del DOGV 7958, del 16-01-2017 (2016/10048)

Informació pública de l'expedient tramitat per a ratificar pel Ple de la corporació les escriptures públiques amb dates 17 de desembre de 2013 i 18 de juliol de 2014 i números de protocol 975 i 1828.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7958

Data del DOGV
:   16-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10710


Data del document
:   01-12-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública de l'expedient tramitat per a ratificar pel Ple de la corporació les escriptures públiques amb dates 17 de desembre de 2013 i 18 de juliol de 2014 i números de protocol 975 i 1828. [2016/10863]  
Se sotmet a informació pública durant un termini de vint dies, comptador des de l'endemà de la publicació d'aquest anunci en el Boletín Oficial del Estado, l'expedient tramitat per tal de ratificar pel Ple de l'Ajuntament d'Elx les escriptures públiques amb dates 17 de desembre de 2013 i 18 de juliol de 2014 i números de protocol 975 i 1828, subscrites per Vicente Jesús Granero Miralles, tinent d'alcalde d'Ordenació Urbana, Infraestructures i Assessoria Jurídica, en representació de l'Ajuntament d'Elx, i Margarita Escobar Gómez, Juan Ignacio Pérez Escobar, Manuel Rafael Pérez Escobar, Carlos María Pérez Escobar, José Joaquín Pérez Escobar, M.ª de la Concepción Pérez Escobar, Santiago Pérez Escobar, Pascual Javier Pérez Escobar, María Concepción Pérez Parreño, Margarita Pérez Parreño, Juan Bautista Pérez Parreño, M.ª de la Concepción Pérez Más i Juan Bautista Pérez, com a propietaris de la parcel·la situada en el carrer Filet de Fora, número 17, a conseqüència d'expedient tramitat a fi de donar compliment a la Sentència número 1507, de 15 de novembre de 2002, del Tribunal Superior de Justícia de la Comunitat Valenciana i actes judicials dictats en la seua execució, que va anul·lar i deixar sense efecte el Pla general d'Elx, pel que fa a l'illa on es troba aquesta parcel·la, i va condemnar l'Ajuntament i la Generalitat Valenciana a pagar una determinada indemnització i va reconéixer el dret dels recurrents a una ordenació urbanística conforme a dret o subsidiàriament a obtindre el corresponent aprofitament urbanístic.  
En execució d'aquestes resolucions judicials l'Ajuntament d'Elx i els propietaris van subscriure les escriptures mencionades per les quals l'Ajuntament va abonar el 50 % de la indemnització que li corresponia, més interessos de demora, i una indemnització per la construcció que existia sobre el solar, i la propietat va transmetre el ple domini de l'immoble a l'Ajuntament, «sense perjuí de la compensació que corresponga a la Generalitat Valenciana per les quantitats que en el seu dia foren satisfetes per aquesta».  
La propietat transmesa a l'Ajuntament es correspon amb les finques registrals 69524, 69238, 69215, 69332, 690010 i 11188, amb referència cadastral 9185604FU0360V0348IU 003. Sobre la parcel·la hi havia un edifici que va ser demolit per l'Ajuntament d'Elx, a càrrec seu.  
  
Atesa la seua qualificació jurídica de conveni urbanístic és procedent donar compliment a allò que disposa la disposició addicional quarta de la Llei urbanística valenciana (vigent en el moment de celebrar-se aquest negoci jurídic), per a la qual cosa se sotmet a informació pública per un termini de vint dies, per a la seua posterior ratificació pel Ple de l'Ajuntament d'Elx.  
Aquest expedient pot ser consultat en el Departament de Patrimoni, situat en la plaça de Menéndez y Pelayo, 2, 2a planta, de dilluns a divendres, en horari de 09.00 a 14.00 hores.  
  
Elx, 1 de desembre de 2016.- El tinent d'alcalde d'Urbanisme, Territori i Habitatge: José Manuel Sánchez Asencio.